তখন বেলা ৩টা, আমি ফোন করে আমাদের আইরিন সুলতানা দিদির কাছে জানতে চাইলাম, দিদি আপনারা কোথায়? জবাবে দিদি বললেন, আমারা নারায়ণগঞ্জ চাষাঢ়ার কাছাকাছি আছি। আপনি চাষাঢ়া চলে আসেন । আমি তড়িঘড়ি করে একটা রিকশা নিয়ে চাষাঢ়া গিয়ে পোঁছি। তারপর আবার চাষাঢ়া হতে রিকশা নিয়ে আমরা নগর ভবনের সামনে উপস্থিত হই। তখন আমরা সংখ্যায় ছিলাম আমি সহ পাঁচ জন । নগর ভবনের প্রধান ফটক অতিক্রম করার পর আমাদের সাথে যোগ হন নবীন লেখক সম্মানিত জয়নাল আবেদীন । আগে থেকে সেখানেই উপস্থিত ছিলেন সাংবাদিক পলাশ। নগর ভবনের কর্মকর্তাবৃন্দ আমাদের পরিচয় জেনে আমাদের আলাদা একটা কক্ষে বসতে দেন। আমরা বসার কিছুক্ষণ পর নগর ভবনের কর্মচারিরা আমাদের জন্য চা-বিস্কুট দিয়ে আপ্যায়ন করান। আমরা চা পান করতে-করতে সম্মানিত মেয়র থেকে ডাক আসে আমাদের। আমরা সবাই মেয়রের কক্ষে প্রবেশ করি।